**SANGER OG RIM OM VÆRET OG HØSTEN**

**REGN, REGN GÅ DIN VEI**

Dette er en regnværsang.

Derfor må den være lang,

sånn at vi kan sitte her

til det blir litt bedre vær.

Inne er det varmt og godt,

ute er det surt og vått.

Kanskje regnet drar forbi

hvis vi alle stemmer i:

Regn regn gå din vei!  
Sol sol kom til meg!  
Se, her sitter jeg  
og synger mens det regner!

*Gå din vei* – vifte regnet bort

*Kom til meg* – vinke solen mot oss



**HVIS REGNET VAR AV EPLESAFT OG TYGGI**

Hvis regnet var av eplesaft og tyggi,

å for et regnvær det ble!

Jeg åpnet opp munnen og rakte ut tunga –

æ æ æ æ æ æ æ æ æ æ

Hvis regnet var av eplesaft og tyggi,

å for et regnvær det ble!

**SE REGNDRÅPER FALLER FRA SKYEN NED**

Se regndråper faller fra skyen ned

Tippe tapp tapp tapp,

tippe tapp tapp tapp

Og skyen den seiler så glad av sted

Tippe tapp tapp tapp,

Tippe tapp tapp tapp

Se blomstene strekker seg opp på tå

Tippe, tapp, tapp, tapp – tromme med fingrene på bordet.

Skyen seiler av sted når vi strekker armen i været og svaier med den.

Blomstene strekker seg opp og vi strekker på oss med begge armer i været.

Tippe tapp tapp tapp

Tippe tapp tapp tapp

Litt regn er det sannelig godt å få

Tippe tapp tapp tapp

Tippe tapp tapp tapp

**HØSTEN KOMMER**

Mel.: Fader jakob

Høsten kommer

Adjø da sommer

Takk for sol, takk for lys

Hør nå tuter vinder, stryker meg om kinnen

Det er høst, det er høst

**Eller med en annen melodi….**

**HØSTSANG**

(Melodi: Bjørnen sover/ Gubben Noa)

Høsten kommer,

adjø da sommer

takk for sol og lys.

Hør nå tuter vinden

stryker deg om kinnen.

Det er høst nå

det er høst nå

høsten den er fin.

**DET BLIR IKKJE REGN**

Det blir ikkje regn, det blir ikkje snø

Det blir ikkje regn meir no!

Kom no alle og dansen trø, det blir ikkje regn meir no!

**REGN**


(Sigbjørn Obstfelder)

En er en, og to er to –

vi hopper i vann, vi triller i sand.

Zik zak, det drypper på tak

Tik tak, det regner i dag.



Regn, regn, regn, regn,

øsende regn, pøsende regn,

regn, regn, regn, regn,

deilig og vått, deilig og rått!



En er en, og to er to –

vi hopper i vann, vi triller i sand.

Zik zak, det drypper på tak

Tik tak, det regner i dag.

**SOL UTE, SOL INNE**

Sol ute, Sol inne

Sol i hjertet, Sol i sinnet

Sol, bare Sol



**SOLA ER GOD**

Sola er god, Sola er toppen.

Sola er varm og den bruner på kroppen,

Sola som skinner hver morgen for meg,

Sola i hjertet er best synes jeg.



**REGNVÆR**


Det drypper og drapper og spruter og spretter.

Og vannet det sildrer og renner og detter.

Fra håret til nakken og litt inn i øret;

Så der er det bare litt glubb, glubb å høre.

**UVÆR**



Tåken kommer stille nå.

Det regner noen dråper få...


Hør, det regner mer og mer,

det øser og det pøser her!

Nå regner det riktig ille!


Vi hører torden – (bang!)..

Så er det stille…..

Jeg fryser….og jeg nyser ("atsjo")

Men så kommer solen på himmelen fram,

den skinner på meg og jeg blir god og varm!





[Dette bildet](http://commons.wikimedia.org/wiki/File:Umbrella_opened.svg) av Ukjent forfatter er lisensiert under [CC BY-SA](https://creativecommons.org/licenses/by-sa/3.0/)

**DET REGNER**

Det regner på gresset


Det regner på vei

det regner på taket

Men ikke på meg

**KRYSTALLKLARE DAGER**

Krystallklare dager, ja nå er det høst.

Sola står lavt på himmelen i øst.

Bladene gulner på busker og trær.


Nå kan jeg plukke frukter og bær.

Røyksopp og risker og små kantareller.

Rognebær, nøtter og ville moreller.

Sola den gløder på himmelen i øst.

Krystallklare dager, nå er det høst.



**EPLER OG PÆRER**

Epler og pærer, de vokser på trærne

Og når de blir modne, så faller de ned

1 – 2 – 3! (detter ned på gulvet)



Poteter og gulerøtter, de vokser i jorden

Og når de blir modne, så drar vi de opp

1 – 2 – 3! ( hopper opp igjen)